
Distribuie! 


“Astazi, intr-o forma sau alta, armele 
cu energie dirijata, chiar daca sunt 
inca controversate, au devenit o 
realitate. Desigur, performantele pe 
care aceste arme le-au atins sunt 
tinute in secret, dar, din cand in 
cand, unele informatii apar in mass- 


media. 


In acest sens, prezinta interes 
dezvaluirile aparute intr-o emisiune 
TV din 10 februarie 1999, din reteaua 
ABC, gazduita de moderatoarea 
Diane Sawyer, cu tema “Noi arme cu 
energie dirijata” in care s-a afirmat ca 
incendiul de la ambasada SUA de la 
Moscova din anii '80 n-a fost un 
accident, ci opera KGB. 

Conform lui Victor Saimov, fost 
informatician-sef in KGB si ulterior 
refugiat in Occident, sovieticii au 
indreptat atunci, asupra ambasadei 
americane, un fascicul de microunde 
de mare putere, pana cand cladirea a 
luat foc. Imediat au sarit in ajutor 
pompierii sovietici, de fapt agenti 
KGB, care au avut sarcina de a 
implanta aparatura de ascultare in 
cladirea ambasadei americane. Iata 
un exemplu clar privind eficienta 


acestui tip de arma. 


Despre secretomanie 


Fara a nega necesitatea protectiei 
realizarilor tehnologice proprii prin 
asigurarea secretului, nivelul acestui 
secret trebuie dramuit cu deosebita 
responsabilitate pentru a nu se 
transforma intr-o frana in atingerea 
nivelului adecvat de intelegere a unor 
realizari tehnologice chiar in propria 
tabara. Noile arme nu apar din senin. 
Ele sunt rezultatul schimbarii 
paradigmei, a filozofiei politice si a 


tehnologiei. 

O Bomba cu hidrogen este cea mai 


puternica arma din lume 

© Barajul Gura Apelor din Retezat 


© Bomba Țarului, cea mai puternică 
armă nucleară a fost detonată de URSS 
(1961) 


© Manuscrisul de la Sibiu conţine 
informaţii tehnice despre rachete. 


Manuscrisul datează din anul 1570 


© Ce înseamnă semnalul SOS si când a 


fost folosit pentru prima dată? 


© Kosonii de argint de la Sarmizegetusa 


Regia 


Si chiar daca lipsesc informatiile 
certe, este intelept sa se considere ca 
si partea adversa a atins macar 
acelasi nivel tehnologic in domeniul 
noilor arme, ca si fortele proprii, de 
unde rezulta necesitatea existentei 
unui nivel adecvat de transparenta, 
suficient pentru pregatirea 
corespunzatoare a propriului 
personal pentru a face fata noilor 
amenintari. Armele cu energie 
dirijata sunt o certitudine in prezent. 
Oricine poate gasi pe Internet peste 
70 de carti si peste 600 de articole cu 
acest subiect. 


Despre aprecierea gresita a nivelului 
necesar de asigurare a secretului se 
poate vorbi si in legatura cu alte noi 
tehnologii dezvoltate ca arme. Drept 
exemple in acest sens ar putea fi date 
“razboiul informatic” si “operatiile 


informatice”. 


Referindu-se la operatiile 
informatice, desfasurate in timpul 
campaniei din Kosovo, amiralul 
american James O. Ellis, 
comandantul Fortei operative “Nobel 
Anvil” a Marinei militare americane 
din zona, a declarat: “...au fost cel 
mai mare succes si probabil si cel mai 
mare esec al campaniei (...), 


neexecutarea adecvata a acestora a 


© Cariera de marmură de la Rușchița 


(judeţul Caraş-Severin) 


O SUA au susţinut dictatura coloneilor 


din Grecia (1967-1974) 

dus la dublarea duratei campaniei si 
cu toate ca operatiile informatice au 
un potential incredibil (...) ele nu 
sunt inca intelese de personalul 
militar pentru ca precautiile privind 
asigurarea secretului l-au privat pe 


acesta de datele necesare pregatirii”. 
Stadiul actual 


In prezent s-au atins puteri ale 
generatoarelor de microunde la care 
cu greu se puteau gandi specialistii 
doar cu cativa ani in urma. Si aceste 
realizari s-au obtinut cu costuri 
rezonabile si la dimensiuni fizice 


acceptabile. 


In acelasi timp, tehnologiile 
electronice si informatice au patruns 
in toate tipurile de tehnica militara. 
Vechile tranzistoare si circuite 
integrate din prima generatie erau 
esential mai mari ca dimensiuni, 
lucrau cu valori mai mari ale 
semnalelor electrice si, in consecinta, 
erau mai rezistente la efectele 
nedorite ale semnalelor exterioare 
din domeniul microundelor, avand in 
vedere si nivelurile de putere atinse 
de generatoarele din acea vreme. 
Intre timp, la circuitele integrate, 
densitatea de dispozitive per cip a 
crescut exponential, ajungand in 


prezent la sute de milioane. 


Aceasta crestere fenomenala a fost 
insotita de o reducere 
corespunzatoare a puterii semnalelor 
cu care acestea lucreaza si, in 
consecinta, a intensitatii semnalelor 
care ar putea distruge aceste circuite, 
ceea ce a usurat cu mult sarcina 


proiectantilor de arme cu microunde. 


Astazi, cand a devenit aproape de 
neconceput un sistem de armament 
fara computer (poate cu exceptia 
baionetei), aceasta grija privind 
cresterea sensibilitatii armamentului 
la semnale exterioare, din domeniul 
microundelor, nu este cumva o 


marota? 


Nu, nu este. A devenit familiara 
urarea “Bine ati venit la bord. Va 
rugam sa inchideti orice echipament 
electronic pe care-l aveti cu 
dumneavoastra”, atunci cand 


calatoriti cu un avion de pasageri. 


De fapt, prima structura militara care 
a platit extrem de dureros o lectie 
primita in acest domeniu a fost 
Marina militara americana. Aceasta 
s-a intamplat in anul 1967, in largul 
coastelor Vietnamului, pe cand 
portavionul Forrestal pregatea un 
atac aerian impotriva unor obiective 


vietnameze. 


Unul dintre avioanele de pe punte, 
inarmat cu rachete aer-sol de tip 
Zuni, a fost accidental “iluminat” de 
un radar al navei. Una dintre 
rachetele avionului a avut capacul de 
siguranta incomplet inchis din cauza 
unei defectiuni. Semnalul radar a 
patruns in racheta si a declansat 


lansarea. 


Racheta a pornit de-a lungul puntii, a 
lovit un avion A-4, caruia i-au luat foc 
si i-au explodat rezervoarele 
exterioare de carburant. Pana cand 
incendiul a putut fi oprit — dupa 
aproape o zi — USS Forestal pierduse 
134 de oameni, 26 de avioane, iar la 
un moment dat intreaga nava a fost 


in pericol de a fi distrusa. 


Pot microundele de putere sa cauzeze 
defectiuni sistemelor de armament? 
Urmariti filmul “Situatie critica” care 
descrie evenimentul de pe USS 


Forestal si nu veti mai avea dubii. 


Un studiu recent al Agentiei suedeze 
de cercetari in domeniul apararii 
cuprinde o lista de potentiale 
generatoare de microunde cu inalta 
energie. Se mentioneaza ca si bine 
cunoscutele si accesibilele 
dispozitive, precum clistroanele si 
magnetroanele (utilizate in 


instalatiile radar) pot fi transformate, 


dupa mici modificari, in arme cu 
energie dirijata. Studiul releva si 
existenta unei piete negre in Rusia 
pentru astfel de generatoare de 


microunde cu inalta energie. 


De asemenea, este amintit un 
dispozitiv ieftin, de dimensiunile 
unui geamantan, generatorul de 
impuls electromagnetic nenuclear 
(NNEMP). Studiul pune la dispozitie 
numeroase date experimentale 
privind nivelurile de putere necesare, 
in functie de distanta, pentru a scoate 
din uz obiective mobile terestre si 


aeriene. 


Aceeasi moderatoare TV, Diane 
Sawyer, despre care vorbeam mai 
inainte, a prezentat un interviu cu un 
fost inginer — cercetator la Centrul de 
armament naval din China Lake -, in 
care acesta a prezentat unele teste 
executate cu un “tun cu unde 
electromagnetice” ieftin, construit in 
casa. El a iradiat cu arma sa o serie de 
obiective, cum ar fi automobile, 
computere si echipament medical. 
Efectele devastatoare asupra acestora 


au putut fi observate in direct la TV. 
Arme laser 


Fortele aeriene americane au preluat 


cercetarile desfasurate timp de mai 


multi ani de Laboratorul de cercetari 
al Marinei militare (Naval Research 
Laboratory) si le-au continuat in 
cadrul programului ABL (Airborne 
Laser — laser aeropurtat). Acest 
proiect se pare ca s-a dezvoltat ca o 
alternativa la varianta de aparare 
antibalistica, care era bazata pe 
utilizarea armelor cu energie cinetica 
in faza finala a traiectoriei rachetelor 
(care a avut o serie de experimente 


lipsite de succes). 


Sistemul urma a fi folosit pentru a 
ataca rachetele balistice imediat dupa 
lansare, cand acestea pot fi 
descoperite mai usor cu mijloace de 
detectie in infrarosu, au viteze mai 
mici, iar structura lor fizica este mai 
vulnerabila, capetele multiple nefiind 
inca separate, iar rachetele lovite, 
purtatoare, de obicei, de arme de 
nimicire in masa, ar cadea pe sol in 


apropierea zonei de lansare. 


Sigur, ar ramane de discutat cum vor 
putea fi amplasate sistemele ABL in 
zonele dorite, pentru o utilizare 


eficienta. 


Impulsul electromagnetic al exploziei 


nucleare 


In octombrie 1999, insistentul 


congresmen american Curt Weldon a 


initiat o serie de audieri publice cu o 
echipa a administratiei de la 
Washington, in legatura cu 
capacitatea SUA de a rezista unui 
eventual atac cu un impuls 
electromagnetic de natura nucleara. 
Ideile vehiculate in cadrul audierilor, 
care s-au desfasurat in cadrul House 
Armed Services Subcommittee, n-au 
fost deloc linistitoare pentru 


americani. 


Explozia unei bombe cu hidrogen de 
o megatona, la 300 km deasupra 
zonei centrale a SUA, va induce la 
suprafata solului, pe zone intinse, 
campuri electrice cu tensiuni de 
ordinul a 2 MV si curenti de peste 10 
000 A. Astfel de valori vor produce 
avarii catastrofale sistemelor 
electronice si ar putea distruge 


intreaga retea continentala de 


telecomunicatii. 


Sigur, se pune problema cine ar putea 
pune in aplicare un asemenea act 


ostil, astazi, la atatia ani de la 


incheierea razboiului rece. Raspunsul 
este greu de dat, atat timp cat inca 
traim intr-o lume nesigura, cand 
Libia achizitioneaza rachete Scud, 
Iranul testeaza rachete in Marea 
Rosie, Coreea de Nord produce arme 
nucleare, apar zvonuri ca in Rusia 
lipsesc din inventar capete nucleare, 
iar unele convorbiri particulare, 
purtate de membrii Comitetului de 
dezarmare de la Viena, au reliefat 
punctul de vedere rusesc, conform 
caruia ei vor putea utiliza impulsul 
electromagnetic al exploziei nucleare 


cand si unde vor considera necesar.” 


Sursa: 
https://referategratuit.blogspot.com/2012/04/armele- 
cu-energie-dirijata. html 

